Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8966

2. REPÜLÉSI ÁLLANDÓ HELYŰ SZOLGÁLATI KOMMUNIKÁCIÓ HASZNÁLATA 2.1 Meteorológiai bulletinek alfanumerikus formátumban 2.1.1 Bulletinek összeállítása Ajánlás – Ahol lehetséges, az üzemeltetési meteorológiai információk cseréjét a meteorológiai jelentések ugyanazon típusainak összevonásával, bulletinek formájában kell végezni 2.1.2 Bulletinek összeállítási időpontjai Ajánlás – Ütemezetten továbbítandó meteorológiai bulletineket rendszeresen, meghatározott időpontban kell összeállítani. A METAR kód formájában készült jelentéseket továbbítás céljából nem később, mint 5 perccel a megfigyelés tényleges ideje után össze kell állítani. A repülőtéri előrejelzéseket továbbítás céljából legalább 1 órával az érvényességi időtartamuk kezdete előtt össze kell állítani, hacsak a regionális léginavigációs egyezmény másképp nem határozza meg. 2.1.3 Bulletinek fejrészei A repülési állandóhelyű szolgálatok eszközein keresztül való továbbításra szánt üzemeltetési meteorológiai információkat tartalmazó meteorológiai bulletinek az alábbiakból álló fejrésszel rendelkeznek:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes